సరితా భదౌరియా

సరితా భదౌరియా (జననం 1963 జనవరి 4) ఉత్తర ప్రదేశ్ కు చెందిన భారతీయ రాజకీయ నాయకురాలు. ఆమె భారతదేశంలోని ఉత్తర ప్రదేశ్ 18వ శాసనసభ సభ్యురాలు కూడా. ఆమె ఉత్తరప్రదేశ్ లోని ఇటావా నియోజకవర్గానికి చెందినది, ఇది ములాయం సింగ్ యాదవ్, అఖిలేష్ యాదవ్ ల బలమైన స్థానంగా పరిగణించబడుతుంది. ఆమె 2017 శాసనసభలో సమాజ్వాదీ పార్టీ అభ్యర్థిని 17234 ఓట్లతో, 2022 అసెంబ్లీ ఎన్నికలలో 4277 ఓట్లతో ఓడించింది.

 రాజకీయ జీవితం 
ఆమె 1999లో రాజకీయాల్లోకి ప్రవేశించి, పార్లమెంటరీ ఎన్నికలలో ఇటావా నియోజకవర్గం నుండి కాంగ్రెస్ టిక్కెట్ పై పోటీ చేసింది. ఆ తర్వాత 2000 సంవత్సరంలో ఆమె భారతీయ జనతా పార్టీలో చేరి, 2024 లోక్‌సభ ఎన్నికలల్లో ఇటావా సీటు నుండి పోటీ చేసి ఓడిపోయింది. మొదట్లో ఆమె ఒక ప్రాథమిక సామాజిక కార్యకర్తగా బహిరంగంగా పనిచేయడం ప్రారంభించింది, కానీ త్వరితగతిన ప్రజలలో ప్రజాదరణ పొందింది. ఆమె 2007లో బిజెపి ఉత్తరప్రదేశ్ విభాగానికి కార్యదర్శిగా నియమితురాలయ్యింది. 2010లో స్మృతి ఇరానీ అధ్యక్షురాలిగా ఉన్నప్పుడు ఆమె బిజెపి మహిళా మోర్చా జాతీయ ఉపాధ్యక్షురాలిగా నియమితులయింది. 2013లో ఆమె భారతీయ జనతా పార్టీ ఉత్తరప్రదేశ్ విభాగానికి ఉపాధ్యక్షురాలిగా నియమితురాలయ్యింది. ప్రస్తుతం ఆమె ప్రధానమంత్రి నరేంద్ర మోడీ నాయకత్వంలో బేటీ బచావో బేటీ పఢావో అభియాన్ కు యుపి అధ్యక్షురాలిగా ఉన్నది. 2017లో ఆమె భారతీయ జనతా పార్టీ అభ్యర్థిగా ఇటావా విధాన సభ నియోజకవర్గం నుండి ఉత్తర ప్రదేశ్ శాసనసభ సభ్యురాలిగా ఎన్నికయ్యింది. ఈ ఎన్నికల్లో ఆమె 91234 ఓట్లు పొందింది.

 వ్యక్తిగత జీవితం 
ఆమె భర్త అభయ్ వీర్ సింగ్. వీరికి ఇద్దరు కుమారులు, ఒక కుమార్తె ఉన్నారు. ఆమె కుమార్తె డాక్టర్ ఆశిష్ చౌహాన్ ను వివాహం చేసుకున్నారు.

 మూలాలు 

వర్గం:1963 జననాలు
వర్గం:జీవిస్తున్న ప్రజలు